
KLASA: 112-01/26-01/2
URBROJ: 359-07/2-26-4

Zagreb, 28. listopada 2026.

Na temelju članka 11. Zakona o Agenciji za mobilnost i programe Europske unije (Narodne novine broj 121/17, 30/23) i članka 34. sedmog stavka Pravilnika o unutarnjem ustrojstvu i sistematizaciji radnih mjesta, KLASA: 023-01/25-02/7, URBROJ: 562-25-3 od 23. siječnja 2026. godine, te nakon provedenog Javnog natječaja za zapošljavanje, KLASA: 112-01/26-01/2, URBROJ: 359-04/2-26-2 od 28. kolovoza 2026. godine, objavljenog u Narodnim novinama broj 95/2026, ravnateljica mr. sc. Antonija Gladović donijela je sljedeću

[bookmark: _Hlk520364281]ODLUKU O PONIŠTENJU DIJELA JAVNOG NATJEČAJA ZA ZAPOŠLJAVANJE objavljenog dana 28. kolovoza 2026. 


Javni natječaj za zapošljavanje objavljen je u Narodnim novinama broj 95/2026 dana 28. kolovoza 2026. godine, na stranicama i oglasnoj ploči Hrvatskog zavoda za zapošljavanje, te na internetskoj stranici i oglasnoj ploči Agencije za mobilnost i programe Europske unije.

Poništava se dio natječaja, i to za radno mjesto pod br. 5. savjetnik u Odjelu za računovodstvo na određeno vrijeme na rad u punom radnom vremenu kao zamjena za privremeno nenazočnog djelatnika, do povratka nenazočnog djelatnika na rad u punom radnom vremenu, jer je samo jedan kandidat zadovoljio formalne uvjete natječaja za zapošljavanje, ali je isti prihvatio ponudu za zapošljavanje za drugo radno mjesto na koje se prijavio.

Ova Odluka stupa na snagu danom donošenja.

Ova Odluka objavit će se u Narodnim novinama.


 RAVNATELJICA

    mr. sc. Antonija Gladović





Dostaviti:
1. Kandidatima za radno mjesto pod brojem 5. savjetnik u Odjelu za računovodstvo, Javni natječaj za zapošljavanje od 28. kolovoza 2026., svima
2. Odjelu za razvoj ljudskih potencijala

